Småsøteslekta

se egen seksjon

Småsøteslekta (Comastoma) er ei planteslekt i søterotfamilien.

Disse plantene er ett- eller flerårige urter. Stengelen er som regel forgrenet helt ned til grunnen. Blomsterstanden er klaselignende, men av og til sitter blomstene enkeltvis. Blomstene er fire- eller femtallige, og begerflikene er adskilte nesten helt til basis. Krona er rør- eller valseformet. Pollentråden er hvit.

Kronflikene har ett eller to hvithårete skjell ved basis. Hårene bidrar til at plantene kan sette frø på kalde voksesteder. Det vitenskapelige navnet Comastoma, viser til disse hårene, coma – «hårtust» og stoma – «åpning».

Artene i slekta ble tidligere inkludert i bakkesøteslekta (Gentianella), og før det ble de regnet til søterotslekta (Gentiana). Slekta omfatter 18 arter og er utbredt i kjølige strøk på den nordlige halvkule. Det er flest arter i Kina og Tibet. I Europa er det to arter, den sirkumpolare småsøte (C. tenellum) og Comastoma nanum, som bare vokser i Øst-Alpene.

Arter 
 Comastoma cyananthiflorum (Franch.) Holub
 Comastoma dechyanum (Sommier & Levier) Holub
 Comastoma disepalum H.W.Li ex T.N.Ho
 Comastoma falcatum (Turcz.) Toyok.
 Comastoma henryi (Hemsl.) Holub
 Comastoma irinae (Pachom.) Czerep.
 Comastoma jigzhiense T.N.Ho & J.Q.Liu
 Comastoma malyschevii (Zuev) Zuev
 Comastoma muliense (C.Marquand) T.N.Ho
 Comastoma nanum (Wulfen) Toyok.
 Comastoma pedunculatum (Royle ex G.Don) Holub
 Comastoma polycladum (Diels & Gilg) T.N.Ho
 Comastoma pseudopulmonarium Omer
 Comastoma pulmonarium (Turcz.) Toyok.
 Comastoma stellariifolium (Franch.) Holub
 småsøte (Comastoma tenellum) (Rottb.) Toyok.
 Comastoma traillianum (Forrest) Holub
 Comastoma urnigera (E.Aitken & D.G.Long) Holub

Litteratur

Eksterne lenker 
 

Søterotfamilien